36.

Dodatak 9. mijenja se kako slijedi: (a) u Sadržaju se dodaje sljedeća točka 9.: „9. ISPITIVANJA OSNMA-e”; (b) točka 1. mijenja se kako slijedi: i. u točki 1.1. dodaje se sljedeći podstavak: „Tijelo država članica nadležno za funkcionalna ispitivanja jedinice u vozilu ili vanjskog uređaja GNSS-a mora osigurati da je ugrađeni prijamnik GNSS-a uspješno prošao ispitivanja OSNMA-e utvrđena u ovom Dodatku. Ta se ispitivanja smatraju dijelom funkcionalnih ispitivanja jedinice u vozilu ili vanjskog uređaja GNSS-a.”; ii. u točki 1.2. dodaje se sljedeći izvor: „RGODP Tehničko izvješće Zajedničkog istraživačkog centra Receiver guidelines for OSNMA data processing (Smjernice za prijamnike pri obradi podataka u okviru OSNMA-e)”; (c) u točki 2. stavci od 3.1. do 3.41. zamjenjuju se sljedećim: „3.1. Predviđene funkcije 02, 03, 04, 05, 07, 382 3.2. Načini rada 09 do 11*, 134, 135 3.3. Funkcije i prava na pristup podatcima 12* 13*, 382, 383, 386 do 389 3.4. Praćenje umetanja i uklanjanja kartica 15, 16, 17, 18, 19*, 20*, 134 3.5. Mjerenje brzine, položaja i prijeđenog puta 21 do 37 3.6. Mjerenje vremena (ispitivanje se obavlja na 20 °C) 38 do 43 3.7. Praćenje aktivnosti vozača 44 do 53, 134 3.8. Praćenje statusa vožnje 54, 55, 134 3.9. Unosi vozača 56 do 62c 3.10. Upravljanje blokadama poduzeća 63 do 68 3.11. Praćenje aktivnosti nadzora 69, 70 3.12. Otkrivanje događaja i/ili pogrešaka 71 do 88.a, 134 3.13. Identifikacijski podatci o uređaju 93*, 94*, 97, 100 3.14. Podatci o umetanju i uklanjanju kartice vozača ili kartice radionice 102* do 104* 3.15. Podatci o aktivnosti vozača 105* do 107* 3.16. Podatci o mjestima i položajima 108* do 112* 3.17. Stanje brojača prijeđenih kilometara 113* do 115* 3.18. Detaljni podatci o brzini 116* 3.19. Podatci o događajima 117* 3.20. Podatci o pogreškama 118* 3.21. Podatci o kalibraciji 119* do 121* 3.22. Podatci o prilagodbi vremena 124*, 125* 3.23. Podatci o aktivnostima nadzora 126*, 127* 3.24. Podatci o blokadama poduzeća 128* 3.25. Podatci o aktivnostima preuzimanja podataka 129* 3.26. Podatci o posebnim stanjima 130*, 131* 3.27. Podatci o tahografskim karticama 132*, 133* 3.28. Prelasci granice 133a* do 133d* 3.29. Operacija utovara/istovara 133.e* do 133.i* 3.30. Digitalna karta 133.j* do 133.t* 3.31. Bilježenje i pohrana podataka na tahografske kartice 136, 137, 138*, 139*, 141*, 142, 143 144, 145, 146*, 147*, 147a*, 147b*, 148*, 149, 150, 150a 3.32. Prikazivanje 90, 134, 151 do 168, PIC_001, DIS_001 3.33. Ispis 90, 134, 169 do 181, PIC_001, PRT_001 to PRT_014 3.34. Upozorenje 134, 182 do 191, PIC_001 3.35. Preuzimanje podataka na vanjske medije 90, 134, 192 do 196 3.36. Komunikacija na daljinu za ciljane provjere na cesti 197 do 199 3.37. Razmjene podataka s dodatnim vanjskim uređajima 200, 201 3.38. Kalibracija 202 do 206*, 383, 384, 386 do 391 3.39. Provjera kalibracije na cesti 207 do 209 3.40. Prilagodba vremena 210 do 212* 3.41. Praćenje prelazaka granice 226.a do 226.c 3.42. Ažuriranje softvera 226.d do 226.f 3.43. Neometanje dodatnih funkcija 06, 425 3.44. Sučelje senzora kretanja 02, 122. 3.45. Vanjski uređaj GNSS-a 03, 123 3.46. Provjeriti otkriva li, bilježi i pohranjuje jedinica u vozilu događaj(e) i/ili pogrešku (pogreške) koje je definirao proizvođač jedinica u vozilu kad upareni senzor kretanja reagira na magnetska polja koja ometaju detekciju kretanja vozila. 217 3.47. Slijed šifri (cypher suite) i normirani parametri domene CSM_48, CSM_50”; (d) dodaje se sljedeća točka 9.: „9. ISPITIVANJA OSNMA-e 9.1. Uvod U ovom se poglavlju opisuju ispitivanja za dokazivanje ispravne primjene OSNMA-e u prijamniku GNSS-a. Budući da autentifikaciju satelitskog signala provodi isključivo prijamnik GNSS-a neovisno o bilo kojoj drugoj komponenti tahografa, ispitivanja utvrđena u ovom poglavlju mogu se provesti na prijamniku GNSS-a kao samostalnom elementu. U tom slučaju proizvođač tahografa homologacijskom tijelu dostavlja izvješće u kojem su navedene pojedinosti o razvoju i rezultatima ispitivanja za čiju je provedbu odgovoran proizvođač prijamnika GNSS-a. 9.2. Primjenjivi uvjeti — Kriteriji za prolaz/pad definirani u ispitivanjima OSNMA-e smatraju se valjanima samo za utvrđene uvjete ispitivanja. — Kriteriji se mogu revidirati u trenutku deklaracije usluge Galileo OSNMA i uzimajući u obzir povezane obveze u pogledu učinkovitosti usluga. 9.3. Definicije i pokrate 9.3.1. Definicije Hladno/toplo/vruće pokretanje GNSS-a: : odnosi se na uvjet pokretanja prijamnika GNSS-a na temelju dostupnosti vremena (T), trenutačnog almanaha (A) i efemeride (E), položaja (P): — hladno pokretanje GNSS-a: nema, — toplo pokretanje GNSS-a: T, A, P, — vruće pokretanje GNSS-a: T, A, E, P. Hladno/toplo/vruće pokretanje OSNMA-e : odnosi se na uvjet pokretanja funkcije OSNMA-e na temelju dostupnosti javnog ključa (P) i informacija DCSM-KROOT (K) (kako je definirano u Smjernicama za prijamnike OSNMA-e iz Dodatka 12.): — hladno pokretanje OSNMA-e: nema, — toplo pokretanje OSNMA-e: P, — vruće pokretanje OSNMA-e: P, K. 9.3.2. Pokrate ADKD Authentication Data & Key Delay (odgoda primjene autentifikacijskih podataka i ključa) DSM-KROOT Digital Signature Message KROOT (poruka s digitalnim potpisom KROOT) GNSS Global Navigation Satellite System (globalni navigacijski satelitski sustav) KROOT Root Key of the TESLA key chain (glavni ključ u snopu ključeva Tesla) MAC Message Authentication Code (kôd za autentifikaciju poruke) NMACK Number of MAC & key blocks (per 30 seconds) (broj MAC-ova i ključnih blokova (u 30 sekundi)) OSNMA Galileo Open Service Navigation Message Authentication (autentifikacija navigacijskih poruka otvorene usluge Galileo) SLMAC Slow MAC (spori MAC) TESLA Timed Efficient Stream Loss-tolerant Authentication (Vremenski učinkovita autentifikacija tolerantna na gubitak protoka) (protokol koji se koristi u okviru OSNMA-e) 9.4. Oprema za generiranje signala GNSS-a Generiranje signala GNSS-a može se provoditi s pomoću višestruke konstelacije simulatora GNSS-a koji podržava prijenos poruka OSNMA-e. Alternativno, može se upotrijebiti uređaj za reprodukciju radiofrekvencijskog signala koji može reproducirati uzorke signala GNSS-a iz datoteka. Tipična bitna dubina i brzina uzorkovanja iznose 4 bita I/Q odnosno 10 MHz. Pretpostavlja se da prijamnik GNSS-a ima sučelja za izdavanje naredbi za brisanje memorije prijamnika (za neovisno brisanje javnog ključa, KROOT-a, informacija o satu, informacija o položaju, efemerida i almanaha), postavljanje realizacije prijamnika po lokalnom vremenu radi zahtjeva za provjeru vremenskog rasporeda OSNMA-e te učitavanje kriptografskih podatka. Te naredbe mogu biti ograničene na ispitivanje i stoga možda nisu dostupne za uobičajeni rad prijamnika. 9.5. Uvjeti ispitivanja 9.5.1. Uvjeti GNSS-a Simulirani ili reproducirani signali GNSS-a imat će sljedeće značajke: — scenarij statičnog korisnika i prijamnika, — barem konstelacije GPS i Galileo, — frekvencija E1/L1, — najmanje četiri satelita Galileo s elevacijskim kutom većim od 5°, — trajanje kako se zahtijeva za svako ispitivanje, — stalne efemeride iz navigacijskih poruka koje šalju sateliti tijekom ispitivanja. 9.5.2. Uvjeti OSNMA-e Poruka OSNMA-e koja se prenosi radiofrekvencijskim signalom imat će sljedeće značajke: — poruka HKROOT sa statusom OSNMA-e postavljenim za rad ili ispitivanje i fiksni DSM-KROOT od 8 blokova za aktivni lanac, — signal OSNMA-e prenose najmanje četiri satelita Galileo, — poruka MACK s jednim MACK blokom (tj. NMACK = 1) i najmanje jedan ADKD = 0 i jedan ADKD = 12 po satelitu i MACK bloku, — veličina oznake od 40 bita, — minimalna ekvivalentna duljina oznake koja se zahtijeva u Smjernicama za prijamnike OSNMA-e (trenutačno 80 bita). Ako nije drukčije navedeno, vrijeme realizacije unutarnjeg prijamnika mora biti poznato s dostatnom točnošću i pravilno usklađeno sa simuliranim vremenom. Time se osigurava da je za svaki uvjet ispitivanja ispunjen zahtjev sinkronizacije početnog vremena OSNMA-e, tj. nazivna sinkronizacija za sva ispitivanja osim za ispitivanje SLMAC. Vidjeti Smjernice za prijamnike OSNMA-e za više pojedinosti o postavljanju početnog vremena. Imajte na umu da su utvrđeni kriteriji za prolaz/pad konzervativni i ne predstavljaju očekivanu učinkovitost programa Galileo OSNMA. 9.6. Specifikacije ispitivanja Broj Ispitivanje Opis Povezani zahtjevi 1. Administrativni pregled 1.1. Dokumentacija Ispravnost dokumentacije 2. Opća ispitivanja 2.1. Vruće pokretanje OSNMA-e Cilj: provjeriti izračunava li nakon vrućeg pokretanja prijamnik GNSS-a položaj s pomoću OSNMA-e. Postupak: Prijamnik GNSS-a pokreće se u uvjetima vrućeg pokretanja GNSS-a i OSNMA-e i locira signale vidljivih satelita Galileo. Prijamnik autentificira navigacijske podatke sustava Galileo s pomoću OSNMA-e (ADKD = 0) i navodi položaj s autentificiranim podatcima. Kriteriji za prolaz/pad: prijamnik izračunava autentificirani položaj u roku od 160 sekundi. Dodatak 12., GNS_3.b 2.2. Toplo pokretanje OSNMA-e Cilj: provjeriti izračunava li nakon toplog pokretanja prijamnik GNSS-a položaj s pomoću OSNMA-e. Postupak: Prije pokretanja ispitivanja iz memorije prijamnika GNSS-a brišu se informacije o efemeridama i KROOT-u kako bi se aktiviralo toplo pokretanje GNSS-a i OSNMA-e. Prijamnik GNSS-a pokreće se i locira signale vidljivih satelita Galileo. Poruka DSM-KROOT prima se i provjerava. Prijamnik autentificira navigacijske podatke sustava Galileo s pomoću OSNMA-e (ADKD = 0) i navodi položaj s autentificiranim podatcima. Kriteriji za prolaz/pad: prijamnik izračunava valjani autentificirani položaj u roku od 430 sekundi. Dodatak 12., GNS_3.b 2.3. Toplo pokretanje OSNMA-e u načinu rada SLMAC-a Cilj: provjeriti izračunava li nakon toplog pokretanja prijamnik GNSS-a položaj s pomoću OSNMA-e s vremenom inicijalizacije za koje je potreban način rada SLMAC, kako je utvrđeno u Smjernicama za prijamnike OSNMA-e. Postupak: Vrijeme realizacije unutarnjeg prijamnika konfigurira se tako da nesigurnost početnog vremena iznosi od 2 do 2,5 minute tako da se u skladu sa Smjernicama za prijamnike OSNMA-e aktivira način rada Slow MAC. Prije pokretanja ispitivanja iz memorije prijamnika GNSS-a brišu se informacije o efemeridama i KROOT-u kako bi se aktiviralo toplo pokretanje GNSS-a i OSNMA-e. Prijamnik GNSS-a pokreće se i locira signale vidljivih satelita Galileo. Poruka DSM-KROOT prima se i provjerava. Prijamnik autentificira navigacijske podatke sustava Galileo isključivo s pomoću OSNMA-e u načinu rada Slow MAC (ADKD = 12) i navodi položaj s autentificiranim podatcima. Kriteriji za prolaz/pad: prijamnik izračunava valjani autentificirani položaj u roku od 730 sekundi. Dodatak 12., GNS_3.b 2.4. Vruće pokretanje OSNMA-e s reproduciranim signalom Cilj: provjeriti otkriva li prijamnik GNSS-a reproducirani signal. Postupak: Prijamnik GNSS-a pokreće se u uvjetima vrućeg pokretanja GNSS-a i OSNMA-e i locira signale vidljivih satelita Galileo. Prijamnik autentificira navigacijske podatke sustava Galileo s pomoću OSNMA-e (ADKD = 0) i navodi položaj s autentificiranim podatcima. Prijamnik se isključuje nakon što dostavi rješenje PVT s autentificiranim podatcima. Reproducirani signal s odgodom od 40 sekundi u odnosu na prethodni simulira se, a prijamnik se uključuje. Prijamnik otkriva da vrijeme sustava Galileo dobiveno na temelju vremena signala u svemiru i vremenski raspored realizacije u lokalnom vremenu ne ispunjavaju zahtjev za sinkronizaciju i zaustavlja obradu podataka OSNMA-e kako je utvrđeno u Smjernicama za prijamnike OSNMA-e. Kriteriji za prolaz/pad: prijamnik otkriva reprodukciju i ne izračunava valjani autentificirani položaj od početka reprodukcije do kraja ispitivanja. Dodatak 12., GNS_3.b 2.5. Vruće pokretanje OSNMA-e s netočnim podatcima Cilj: provjeriti otkriva li OSNMA netočne podatke. Postupak: prijamnik GNSS-a pokreće se u uvjetima vrućeg pokretanja GNSS-a i OSNMA-e. Prijamnik GNSS-a mora moći locirati signal svih vidljivih satelita Galileo i autentificirati njihove navigacijske poruke s pomoću OSNMA-e. Najmanje jedan dio podataka o efemeridama koje šalje svaki satelit Galileo ne odgovara izvornim i autentificiranim podatcima, ali poruka Galileo I/NAV mora biti dosljedna, uključujući CRC. Kriteriji za prolaz/pad: prijamnik otkriva lažne podatke unutar 160 sekundi i ne izračunava valjani autentificirani položaj do kraja ispitivanja. Dodatak 12., GNS_3.b ”;